Verš (rad básne)

Verš (z lat. versus - obrat, riadok) je rytmicky organizovaný celok básne, ktorý je väčšinou graficky vyznačovaný tým, že tvorí samostatný riadok, za ním ale nasleduje ďalšia skupina podobne organizovaných výpovedí. Nemusí sa nutne zhodovať so syntaktickou jednotkou, takže vzniká syntaktický presah (enjambement).

Náuka o verši (verzológia) sa zaoberá problematikou verša, rytmu, metra, ďalej prozodickými systémami, rýmom, asonanciou a ustálenými druhmi verša.

 Druhy veršov 
Podľa rytmického usporiadania rozoznávame:

 Viazaný verš

Má prísny rytmus a spája sa so zvukovou zhodou na konci verša.

 Voľný verš

Je protikladom viazaného verša. Vznikol koncom 19. storočia ako protest a snaha o oslobodenie myšlienok od pravidiel veršov. Úplne upustil od rovnoslabičnosti a rovnakého počtu stôp vo verši.Vo voľnom verši zohráva dôležitú úlohu intonácia čitateľa, je nositeľom rytmu voľného verša.

 Referencie 

Kategória:Literárne útvary